**LĪGUMS Nr.\_\_\_\_\_\_\_\_\_\_\_\_\_\_\_\_/20\_\_\_\_**

**par primārās veselības aprūpes pakalpojumu**

**sniegšanu un apmaksu**

\_\_\_\_\_\_\_\_, 201\_\_.gada \_\_\_.\_\_\_\_\_\_\_\_

**Nacionālais veselības dienests** (turpmāk – Dienests), kuru saskaņā ar Līgumpartneru departamenta reglamentu pārstāv \_\_\_\_\_\_\_\_\_ nodaļas vadītājs (-a) \_\_\_\_\_\_\_\_\_\_\_\_\_, no vienas puses un

**\_\_\_\_\_\_\_\_\_\_\_\_\_\_\_\_\_\_\_ novada dome** (turpmāk - Izpildītājs), kuru (*saskaņā ar likumu „Par pašvaldībām” pārstāv priekšsēdētājs(-a) \_\_\_\_\_\_\_\_\_\_\_\_\_\_\_\_\_*\_ */ saskaņā ar \_\_\_\_\_\_\_\_\_\_\_\_\_ pārstāv priekšsēdētāja pilnvarota persona - \_\_\_\_\_\_\_\_ pagasta pārvaldes vadītājs(-a)\_\_\_\_\_\_\_\_\_\_\_\_\_\_\_\_\_*\_), no otras puses,

abi kopā saukti – Līdzēji, bet katrs atsevišķi – Līdzējs, noslēdz šo līgumu (turpmāk - Līgums) par sekojošo:

1. **LĪGUMA PRIEKŠMETS**

Izpildītājs apņemas nodrošināt primārās veselības aprūpes pakalpojumu sniegšanu personām \_\_\_\_\_\_\_\_\_\_\_\_\_\_\_\_\_\_\_ novadā Līdzēju saskaņotā teritorijā **\_\_\_\_(*ārstniecības iestādes nosaukums*)\_\_\_\_**, atbilstoši spēkā esošajiem normatīvajiem aktiem un Līgumam, bet Dienests apņemas Izpildītājam pārskaitīt finanšu līdzekļus atbilstoši veselības aprūpes organizēšanu un finansēšanu regulējošajos normatīvajos aktos noteiktajam.

1. **IZPILDĪTĀJA TIESĪBAS UN PIENĀKUMI**
	1. Izpildītājam ir pienākums:
		1. nodrošināt primārās veselības aprūpes pakalpojumu sniegšanu personām \_\_\_\_\_\_\_\_\_\_\_\_\_\_\_\_\_ pagasta teritorijā;
		2. nodrošināt ar atbilstošām telpām un aprīkojumu ārstniecības personu, kura Līdzēju saskaņotā darba laikā (norādīts Līguma pielikumā) atbilstoši kvalifikācijai sniegs Līguma 2.1.1.punktā norādītās teritorijas iedzīvotājiem primārās veselības aprūpes pakalpojumus;
		3. nodrošināt Līguma 1.punktā minētās ārstniecības iestādes reģistrāciju atbilstoši normatīvo aktu prasībām un tās atbilstību obligātajām prasībām ārstniecības iestādēm;
		4. nodrošināt, ka Līguma 1.punktā minētā ārstniecības iestāde izpilda normatīvos aktus, tajā skaitā tādus, kas attiecas uz veselības aprūpes organizāciju, sniegšanu un kvalitāti;
		5. nekavējoties informēt Dienestu par ārstniecības personas, kura sniedz veselības aprūpes pakalpojumus saskaņā ar šo Līgumu, prombūtni (tajā skaitā darbnespēju), kas pārsniedz 10 (desmit) dienas, papildu informējot par precīzu prombūtnes laiku;
		6. 14 kalendāro dienu laikā rakstveidā paziņot Dienestam par Izpildītāja juridiskā statusa, rekvizītu – juridiskās adreses, atrašanās vietas, bankas kontu, kā arī amatpersonu maiņu;
		7. Līguma 1.punktā minētās ārstniecības iestādes telpās publiski pieejamā vietā izvietot informāciju par ārstniecības iestādes nosaukumu, ārstniecības personas pieņemšanas laiku un vietu, kā arī informāciju par tuvāko ārstniecības iestādi, kur iespējams saņemt primāros veselības aprūpes pakalpojumus ārpus Līguma 1.punktā minētās ārstniecības iestādes darba laika vai tajā strādājošo ārstniecības personu prombūtnes laikā;
		8. aizpildīt un iesniegt Dienestam šādus pārskatus, kuru veidlapas ir pieejamas Dienesta tīmekļvietnē [www.vmnvd.gov.lv](http://www.vmnvd.gov.lv) sadaļā „Līgumpartneriem”:
			1. **pārskatu par budžeta līdzekļu izlietojumu ārstniecības iestādē** – vienu reizi gadā līdz 15.februārim, iesniedzot pārskatu gan noformētu papīra dokumenta veidā, gan nosūtot to uz 7.1.punktā norādīto elektroniskā pasta adresi;
			2. **pārskatu par nodarbināto un slodžu skaitu ārstniecības iestādē** – vienu reizi gadā līdz 15.februārim par iepriekšējo gadu, iesniedzot pārskatu gan noformētu papīra dokumenta veidā, gan nosūtot to uz 7.1.punktā norādīto elektroniskā pasta adresi;
		9. nodrošināt, lai ārstniecības persona par atsevišķi no ģimenes ārsta veikto darbu aizpilda ambulatorā pacienta talonus un citu normatīvajos aktos paredzēto dokumentāciju;
		10. nodrošināt datu par iepriekšējā mēnesī sniegtajiem veselības aprūpes pakalpojumiem ievadi līdz tam sekojošā mēneša 3.datumam veselības aprūpes pakalpojumu apmaksas norēķinu sistēmā „Vadības informācijas sistēma” (turpmāk – Vadības informācijas sistēma), nepieciešamības gadījumā nodrošinot ārstniecības personu ar nepieciešamo datortehniku un interneta pieslēgumu;
		11. nodrošināt, lai Līguma 1.punktā minētajā ārstniecības iestādē netiek pieprasīta un ņemta samaksa par valsts apmaksātās medicīniskās palīdzības apjomā ietilpstošajiem veselības aprūpes pakalpojumiem;
		12. Atmaksāt no pacientiem nepamatoti iekasēto samaksu par veselības aprūpes pakalpojumu.
	2. Noslēdzot Līgumu, Izpildītājs iesniedz Dienestam aizpildītu Līguma pielikumu un izmaiņu gadījumā ne biežāk kā vienu reizi mēnesī līdz nākamā mēneša 3.datumam nosūta attiecīgajai Dienesta teritoriālajai nodaļai aktualizētu Līguma pielikumu uz papīra noformēta dokumenta veidā vai elektroniski noformēta dokumenta veidā parakstītu ar drošu elektronisko parakstu. Pēc aktualizēta Līguma pielikuma saņemšanas Dienestā tas tiek pievienots Līgumam un kļūst par tā neatņemamu sastāvdaļu. Izpildītājs ir atbildīgs par Līguma pielikuma saturu. Līguma pielikuma izmaiņu gadījumā Līguma grozījumi netiek gatavoti.
	3. Izpildītājam ir tiesības saņemt Līguma ietvaros paredzēto finansējumu un izlietot to vienīgi Līgumā noteiktajiem mērķiem.
2. **NORĒĶINU KĀRTĪBA**
	1. Dienests katru gadu atbilstoši normatīvajiem aktiem aprēķina Izpildītājam plānoto finansējuma apjomu, iekļaujot tajā:
		1. ikmēneša fiksēto maksājumu par primārās veselības aprūpes pakalpojumu nodrošināšanu EUR 142,88 (viens simts četrdesmit divi *euro*, 88 centi) apmērā;
		2. samaksu par ārstniecības personu veiktajiem veselības aprūpes pakalpojumiem.
	2. Dienests 30 darba dienu laikā pēc likuma par valsts budžetu kārtējam gadam izsludināšanas rakstveida paziņojumā izsniedz Izpildītājam vai nosūta ierakstītā pasta sūtījumā uz Līguma 7.2.punktā norādīto adresi informāciju par Līguma 3.1.punktā minēto finansējumu (turpmāk – finanšu paziņojums).
	3. Finanšu paziņojuma saņemšanas diena tiek noteikta atbilstoši Paziņošanas likumam – diena, kad Izpildītājs parakstījies par finanšu paziņojuma saņemšanu klātienē vai septītā diena pēc finanšu paziņojuma nodošanas pastā. Katrs finanšu paziņojums attiecas uz tajā norādīto periodu un ir spēkā, kamēr attiecīgajam periodam nav saņemts jauns finanšu paziņojums. Finanšu paziņojums ir Līguma neatņemama sastāvdaļa.
	4. Dienests maksā šajā Līgumā paredzētos maksājumus šādā kārtībā:
		1. līdz katra mēneša 12.datumam Dienests Vadības informācijas sistēmā izveido rēķinu par Līgumā paredzētajiem maksājumiem;
		2. ne vēlāk kā 3 (trīs) darba dienu laikā pēc Līguma 3.4.1.punktā noteiktā datuma Izpildītājs Vadības informācijas sistēmā izskata, elektroniski apstiprina un nodod minētajā sistēmā izveidoto rēķinu Dienestam norēķinu veikšanai, uzliekot pazīmi *„PA”- piegādātājs akceptē*;
		3. Dienests 20 (divdesmit) kalendāro dienu laikā no brīža, kad Izpildītājs atbilstoši Līguma pielikuma 3.4.2.punktam Vadības informācijas sistēmā rēķinu apstiprinājis un nodevis norēķinu veikšanai, apmaksā to. Vadības informācijas sistēmā izveidots un apstiprināts rēķins netiek izdrukāts un ir derīgs bez paraksta;
		4. Dienests, pamatojoties uz Izpildītāja iesniegumu, var veikt priekšapmaksu līdz 100 % apmērā, no iepriekšējā mēnesī Izpildītājam rēķinā iekļautās summas, bet decembrī – līdz 90 % apmērā no iepriekšējā mēnesī Izpildītājam rēķinā iekļautās summas.
	5. Dienests ir tiesīgs pārskatīt Izpildītājam noteikto finanšu apjomu atbilstoši iepriekšējā gadā veiktajam darba apjomam - ambulatoro apmeklējumu un mājas vizīšu skaitam.
	6. Dienests līdz kārtējā gada 31.martam nosūta Izpildītājam rēķinu par riska maksājumu Ārstniecības riska fondā, kuru Izpildītājs apmaksā rēķinā norādītajā termiņā un apjomā.
	7. Ja Izpildītājs nav veicis ārstniecības riska maksājumu Dienesta sagatavotajā rēķinā noteiktajā termiņā, tajā skaitā par iepriekšējo periodu, Dienests ietur nesamaksātā ārstniecības riska maksājuma summu no samaksas par Līguma ietvaros sniegtajiem pakalpojumiem.
	8. Ārstniecības personas, kura sniedz veselības aprūpes pakalpojumus saskaņā ar šo Līgumu, prombūtnes (tajā skaitā darbnespēja) gadījumā, Dienests nemaksā Līguma 3.1.2.punktā norādīto maksājumu par prombūtnes periodu, kas pārsniedz 10 (desmit) dienas, bet par prombūtnes periodu, kas pārsniedz 6 (sešus) mēnešus, Dienests nemaksā visu 3.1.punktā norādīto maksājumu un ir tiesīgs lemt par Līguma izbeigšanu pirms termiņa.
3. **Līguma uzraudzība un atbildība par līguma izpildi**
	1. Dienests pārbauda no valsts budžeta apmaksāto veselības aprūpes pakalpojumu saņemšanas iespējas, to sniegšanas pamatotību un atbilstību normatīvajiem aktiem un Līgumam. Izpildītāja iepriekšējos gados sniegto no valsts budžeta apmaksāto pakalpojumu atbilstību Dienests pārbauda atbilstoši attiecīgajā periodā spēkā esošajiem normatīvajiem aktiem un līgumam par valsts apmaksāto veselības aprūpes pakalpojumu sniegšanu.
	2. Izpildītājam ir pienākums nekavējoties sniegt informāciju un uzrādīt Dienestam visu dokumentāciju, kas saistīta ar Līgumā iekļauto veselības aprūpes pakalpojumu sniegšanu, medicīnisko, uzskaites un finanšu dokumentāciju (piemēram, maksājumu apliecinošos dokumentus, pavadzīmes), kā arī citu Līgumā noteikto dokumentāciju.
	3. Dienestam ir tiesības uzlikt par pienākumu Izpildītājam atmaksāt personai nepamatoti iekasētu samaksu par veselības aprūpes pakalpojumu.
	4. Dienestam ir tiesības netraucēti veikt pārbaudi Izpildītāja telpās valsts apmaksāto pakalpojumu sniegšanas, pamatotības un pieejamības izvērtēšanai, un Izpildītājam ir pienākums nodrošināt pārbaudes veikšanai atbilstoši vietu. Gadījumā, ja saņemta sūdzība par būtiskiem normatīvo aktu vai Līguma pārkāpumiem Dienestam ir tiesības netraucēti veikt pārbaudi bez iepriekšēja brīdinājuma.
	5. Ja Dienests konstatē Izpildītājam pārkāpumus veselības aprūpes organizēšanā vai pakalpojumu pieejamībā, tai skaitā publiski pieejamas informācijas sniegšanā pacientiem, Dienests:
		1. pirmajā reizē pieņem lēmumu brīdināt Izpildītāju;
		2. pēdējo trīs gadu laikā no brīdinājuma izteikšanas konstatējot pārkāpumu atkārtoti, piemēro līgumsodu 10% apmērā no ikmēneša fiksētā maksājuma.
	6. Dienests Izpildītājam izraksta rēķinu par šī pielikuma 4.5. punktā minēto līgumsodu Dienesta lēmumā (kuram beidzies apstrīdēšanas termiņš) noteiktajā apmērā. Izpildītājam ir pienākums samaksāt rēķinu 30 dienu laikā. Ja Izpildītājam neapmaksā rēķinu par līgumsodu noteiktajā termiņā, tas tiek ieturēts no nākošā rēķina apmaksas Izpildītājam Līguma summas ietvaros.
4. **LĪGUMA SPĒKĀ ESAMĪBA, GROZĪŠANAS UN IZBEIGŠANAS KĀRTĪBA**
	1. Līgums stājas spēkā pēc tā parakstīšanas, ir spēkā līdz Līdzēju saistību pilnīgai izpildei vai izbeigšanai pirms termiņa un attiecas uz laika periodu no 2019.gada 1.janvāra līdz 2021.gada 31.decembrim.
	2. Līgums var tikt grozīts, papildināts vai izbeigts pirms termiņa, Līdzējiem par to rakstiski vienojoties.
	3. Jebkurš no Līdzējiem var vienpusēji izbeigt Līgumu pirms termiņa, rakstiski par to brīdinot otru Līdzēju ne mazāk kā vienu mēnesi iepriekš.
	4. Dienests ir tiesīgs nekavējoties izbeigt Līgumu pirms termiņa, rakstiski par to brīdinot Izpildītāju, ja:
		1. primārās veselības aprūpes pakalpojumus sniedzošajai ārstniecības personai ir beidzies ārstniecības personas sertifikāta derīguma termiņš;
		2. Līguma 1.punktā minētā ārstniecības iestāde neatbilst normatīvajos aktos ārstniecības iestādēm noteiktajām obligātajām prasībām;
		3. starp Līdzējiem nav noslēgts, ir zaudējis spēku vai netiek izpildīts līgums par vienotās veselības nozares elektroniskās informācijas sistēmas izmantošanu Līguma 1.punktā minētajā ārstniecības iestādē.
	5. Dienests ir tiesīgs izbeigt Līgumu pirms termiņa, rakstiski vismaz 30 (trīsdesmit) dienas iepriekš par to brīdinot Izpildītāju, ja neizpildās veselības aprūpes finansēšanu un organizēšanu regulējošajos normatīvajos aktos noteiktie izņēmuma nosacījumi šāda līguma noslēgšanai.
	6. Jebkuram no Līdzējiem ir tiesības nekavējoties izbeigt Līgumu pirms termiņa, ja otrs Līdzējs nepilda Līguma noteikumus, bet ne ātrāk kā 14 dienas pēc tam, kad ir nosūtīts rakstveida paziņojums (atgādinājums) par saistību neizpildi, un ja šajā laikā Līdzējs nav novērsis saistību neizpildi.
	7. Izbeidzot Līgumu pirms termiņa, Izpildītājs samaksā visu tam aprēķināto ārstniecības riska maksājumu par kārtējo gadu. Ja Izpildītājs līdz Līguma izbeigšanas brīdim nav samaksājis visu tam aprēķināto ārstniecības riska maksājumu par kārtējo gadu, tad Dienests ietur nesamaksātā ārstniecības riska maksājuma summu no apmaksas par Līguma ietvaros sniegtajiem pakalpojumiem.
	8. Ja uz Līguma spēkā stāšanās brīdi ir spēkā cits starp Līdzējiem noslēgts līgums par primārās veselības aprūpes pakalpojumu sniegšanu un apmaksu, tad tas zaudē spēku ar Līguma spēkā stāšanās brīdi un Dienests apņemas veikt visus norēķinus saskaņā ar izbeigto līgumu, pamatojoties uz tā noteikumiem.
5. **CITI NOTEIKUMI**

6.1. Izpildītājam jānodrošina, ka Līguma izpildē tiek ievērota Dienesta sagatavotā informācija, kas ir pieejama Dienesta tīmekļvietnē [www.vmnvd.gov.lv](http://www.vmnvd.gov.lv) sadaļā „Līgumpartneriem”.

* 1. Līguma 6.1.punktā norādīto informāciju Dienests ir tiesīgs vienpersoniski grozīt, informāciju par grozījumiem ievietojot aktualitāšu sadaļā Dienesta tīmekļvietnē [www.vmnvd.gov.lv](http://www.vmnvd.gov.lv) Izpildītāja pienākums ir regulāri – divas reizes mēnesī, mēneša 15. un 30.datumā, pārbaudīt Dienesta tīmekļvietnē [www.vmnvd.gov.lv](http://www.vmnvd.gov.lv) ievietoto informāciju un dokumentu grozījumus, kā arī regulāri pārbaudīt Dienesta nosūtīto informāciju uz Izpildītāja norādīto elektroniskā pasta adresi. Dienests tīmekļvietnē [www.vmnvd.gov.lv](http://www.vmnvd.gov.lv) ievietotajai informācijai pievieno norādi par to spēkā esamību.
	2. Līdzēju domstarpības, kas saistītas ar Līguma izpildi, tiek risinātas vienojoties. Gadījumā, ja vienošanās netiek panākta, strīds tiek risināts Latvijas Republikas normatīvajos aktos paredzētajā kārtībā.
	3. Līdzēji tiek atbrīvoti no atbildības pilnībā vai daļēji par Līguma saistību neizpildi, ja to izraisījuši nepārvaramas varas apstākļi, kas radušies pēc Līguma noslēgšanas un kurus nav bijis iespējams paredzēt, izvairīties vai novērst, ievērojot vislielāko rūpību.
	4. Līgumam ir viens pielikums „Informācija par primārās veselības aprūpes pakalpojumu sniedzēju un darba grafiks”, kas tāpat kā Līguma 3.2.punktā norādītais finanšu paziņojums un Dienesta tīmekļvietnē [www.vmnvd.gov.lv](http://www.vmnvd.gov.lv) sadaļā „Līgumpartneriem” ievietotie dokumenti ir Līguma neatņemama sastāvdaļa.
	5. Ja starp Dienestu un Izpildītāju tiek noslēgts jauns līgums par primārās veselības aprūpes pakalpojumu sniegšanu un apmaksu, tad iepriekšējā savstarpējā līguma darbības periodā nosūtītais finanšu paziņojums ir spēkā līdz jauna finanšu paziņojuma saņemšanai.
	6. Līgums sastādīts uz 5 (piecām) lapām (neskaitot pielikumu) divos vienlīdz tiesiskos eksemplāros, no kuriem viens atrodas pie Izpildītāja, bet otrs – Dienestā.
1. **LĪDZĒJU REKVIZĪTI**

|  |  |
| --- | --- |
| 7.1. **DIENESTS** | 7.2. **IZPILDĪTĀJS** |
| adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | adrese: \_\_\_\_\_\_\_\_\_\_\_\_\_\_\_\_\_\_\_\_ |
| reģ. Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | reģ. Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| norēķinu konts: \_\_\_\_\_\_\_\_\_\_\_\_\_\_\_\_\_\_\_\_\_ | norēķinu konts: \_\_\_\_\_\_\_\_\_\_\_\_\_\_\_\_\_\_\_\_\_ |
| kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| telefons: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | telefons: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_ | e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*pielikums*

*līgumam par primārās veselības*

*aprūpes pakalpojumu sniegšanu un apmaksu*

**Informācija par primārās veselības aprūpes pakalpojumu sniedzēju un darba grafiks**

|  |  |  |  |  |
| --- | --- | --- | --- | --- |
| **Ārstniecības iestādes nosaukums**  |  |   | **Ārstniecības iestādes kods** |  |
|  |  |
| **Ārstniecības iestādes adrese** |  |  | **Ārstniecības iestādes kontakttālrunis** |  |
|    |  |
| **Nr.****p.k.** | **Vārds** | **Uzvārds** | **Ārstniecības personas identifikators** | **specialitāte** | **specialitātes kods** | **Slodzes apjoms** | **Feldšerpunkta darba laiks** |
| **Pirmdiena** | **Otrdiena** | **Trešdiena** | **Ceturtdiena** | **Piektdiena** | **Sestdiena** |
|   |   |   |   |   |   |  |   |   |   |   |   |   |
|   |   |   |   |   |   |  |   |   |   |   |   |   |

Dienestam ir tiesības šī pielikumā minēto informāciju izmantot pacientu informēšanai, ievietojot to savā interneta mājas lapā.

Datums: \_\_\_\_\_\_\_\_\_\_\_\_\_\_ IZPILDĪTĀJA paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_